**Medieomtale**

***Nåde er* er et nytt arrangement. Det gir en fin anledning til å kontakte de lokale mediene og fortelle om arrangementet. Nyhetens interesse gjør det lettere å få omtale. Inviter gjerne journalister til å komme på arrangementet.**

Medieomtale er med på å forsterke annen og mer målrettet kommunikasjon. Dessuten vil andre enn de som er i målgruppen får vite om arrangementet. Og medieomtalen kan være en påminner til de som har fått informasjon om *Nåde er* på annen måte.

**Kontakt med media**

Her er noen momenter som kan være gode å ha med seg når en tar kontakt med media:

Når du skal ha kontakt med større redaksjoner, er det lurt å legge merke til hvilke journalister som er aktuelle for kirke- og kulturstoff. Knytt kontakter.

Det er mange faktorer som avgjør hvordan en redaksjon velger stoff. Nyhetsdøgnet er én faktor, hva redaksjonen legger vekt på er en annen. Gi ikke opp etter første forsøk. Det er umulig å forutsi hvor interessert redaksjonen er i saken din. Det gjør at mediekontakt må prøves igjen og igjen.

**Forhåndsomtale:**

* Lag et dokument, gjerne en epost. Teksten har med fakta om hva som skjer, når og hvor, og hvem som kan kontaktes.
* Lag en dekkende overskrift og ingress (innledning på tre-fire linjer). Ha en oppsummering på én setning.
* Tenk bilder til avis/tv, og lydbilder til radio. Er det en forhåndsomtale kan det være fint med et bilde fra et tidligere eller liknende arrangement. Bilder kan for eksempel lånes fra Kirkerådet, bispedømmet eller nabomenigheten. Husk at de som er på bildet må godkjenne bruken. Oppgi fotografens navn.
* Følg opp eposten som sendes redaksjonen med en telefon til vaktsjefen, eller direkte til en journalist.
* Ta kontakt i god tid før arrangementet, gjerne én uke i forveien.
* Test ut på en i målgruppa, en kollega, tante eller onkel som ikke kjenner saken fra før. Er den godt nok presentert?

Kan det lages en reportasje i menighetsblad, nettsider osv?

Kan noe brukes i informasjonsarbeidet til neste år?

Er det bilder, sitater, gode ideer som kan tas med i videre markedsføring?

Dersom arrangementet skal arrangeres på nytt: er det noe som kan skape nysgjerrighet i en sak på nettside/menighetsblad neste år?

**NB: Innhent tillatelse til å ta bilder til videre bruk**

Flere gode tips finnes i boka; **En mer synlig kirke,** om kommunikasjon og markedsføring av Oddbjørg Aasen Bjørdal.

[**http://www.iko.no/forlaget/menighet-barn-og-unge/en-mer-synlig-kirke**](http://www.iko.no/forlaget/menighet-barn-og-unge/en-mer-synlig-kirke)